Vi forventet en fin leilighet, men denne overgikk våre forventninger. Leiligheten holder veldig høy standard og er av god kvalitet. Det var ryddig og rent da vi ankom, og verten hadde satt frem en flaske vin til oss. Dusjen er fantastisk og leiligheten holder en fin temperatur, selv uten bruk av aircondition.

Beliggenheten er perfekt. Det tar 5 min å gå til togstasjonen (Firenze SMN) og det er gåavstand til severdigheter som Ponte Vecchio og katedralen Santa Maria del Fiore.

Barbara er en utrolig god vert! Halvveis til Roma fikk jeg en telefon om at jeg hadde lagt igjen både førerkort og kredittkort i leiligheten. Siden vi hadde et par dager i Roma før hjemreise, sendte Barbara kortene til meg som spesialpost og jeg mottok det dagen etter. Hun ville ikke ha igjen en krone for verken porto eller strevet. Kommunikasjonen var god også før og under oppholdet!